bolesť chrbta
Zdravim som alergicka na niektoreATB, mam biseptol 800 na ten alergicka niesom ale boli ma strasne chrbat mozem si dat flektor alebo nieco ?
Dobrý deň,
ďakujeme za Vašu otázku.
Medzi liekmi Flector a Biseptol bola pozorovaná klinicky stredne závažná intreakcia v dôsledku ktorej je prítomné riziko zvýšeného účinku lieku Flector vrátane jeho vedľajších účinkov. Rovnaké riziko nežiadúceho ovplyvnenia liečby je aj v prípade užívania iných liečiv zo skupiny nesteroidových protizápalových liekov (ibuprofén, naproxén a pod.) Ich príležitostné užitie nie je vylúčené, avšak v prípade potreby opakovaného podávania lieku je nutné vhodnosť uvedenej kombinácie konzultovať s ošetrujúcim lekárom. Bez vzájomného ovplyvnenia účinku je možné Biseptol kombinovať s liekmi s obsahom paracetamolu (Paralen, Panadol novum, Paracetamol, Medipyrin), ktorý tlmí bolesť, nepôsobí však protizápalovo.
Prajem skorú úľavu od ťažkostí.
S pozdravom
PharmDr. Veronika Kiabová